ปีหน้า‘สินค้าเกษตร-ทอง’แรง
&#8220;ศุภกร&#8221; เล็งหุ้นไทยปี 2555 อยู่ในกรอบ 1,1501,250 จุด ยุโรปสหรัฐยังกดดัน เชื่อกองตราสารหนี้จะร่วง สินค้าเกษตรจะผงาด
28 ธ.ค. 2554

“ศุภกร” เล็งหุ้นไทยปี 2555 อยู่ในกรอบ 1,1501,250 จุด ยุโรปสหรัฐยังกดดัน เชื่อกองตราสารหนี้จะร่วง สินค้าเกษตรจะผงาด 
นายศุภกร สุนทรกิจ กรรมการผู้จัดการ บริษัทหลักทรัพย์จัดการกองทุน (บลจ.) เกียรตินาคิน ประเมินแนวโน้มตลาดหุ้นไทยในปี 2555 ว่า จะเคลื่อนไหวอยู่ระหว่าง 1,1501,250 จุด บนสมมติฐานว่าการเมืองในประเทศนิ่ง ดังนั้นปัจจัยเสี่ยงหลักจึงเป็นปัญหาหนี้ในยุโรปและเศรษฐกิจสหรัฐยังเป็นปัจจัยกดดันตลาด
“ขณะที่ประเทศไทยเองยังต้องจับตาการอัดฉีดเงินของรัฐบาลในการกระตุ้นเศรษฐกิจและการฟื้นฟูหลังน้ำท่วม ว่าจะมีเงินเข้ามามากน้อยแค่ไหน คาดว่าไตรมาสสุดท้ายของปีนี้อัตราการเติบโตทางเศรษฐกิจจะติดลบ แต่ไตรมาสแรกของปี 2555 น่าจะกลับมาเติบโตขึ้น เนื่องจากการปรับลดอัตราดอกเบี้ยนโยบายเพื่อการกระตุ้นเศรษฐกิจ และมีการกระตุ้นการบริโภคมากขึ้น” นายศุภกร กล่าว
ทั้งนี้ แนวโน้มดอกเบี้ยที่อยู่ในช่วงขาลง โดยเฉพาะในครึ่งแรกของปี 2555 จะทำให้กองทุนตราสารหนี้ที่มีกำหนดเวลา (Term Fund) จะลดความสนใจลง 
“เรามองว่าปีหน้าการลงทุนในสินค้าเกษตร ทองคำ รวมถึงหุ้นก็ค่อนข้างน่าสนใจ โดยปีนี้ราคาทองคำค่อนข้างผันผวน แต่ก็ถือว่ายังให้ผลตอบแทนที่ดี ซึ่งคาดว่าในปีหน้าก็คงให้ผลตอบแทนที่ดีเช่นกันแต่ต้องระวังความผันผวนด้วย เช่นเดียวกับราคาน้ำมันที่คาดว่าจะผันผวนเช่นกัน แม้ว่าที่ผ่านมาราคาน้ำมันจะไม่หวือหวาและไม่น่าสนใจเท่าที่ควร โดยราคาปรับขยับขึ้นจากการอ่อนค่าในช่วงปลายปีนี้เอง” นายศุภกร กล่าว 
ขณะที่กองทุนรวมโครงสร้างพื้นฐานและกองทุนทรัสต์เพื่อการลงทุนในอสังหาริมทรัพย์ (REITs) ในปี 2555 จะเป็นรูปธรรมมากขึ้น 
“อุตสาหกรรมกองทุนรวมน่าจะเติบโตขึ้น จากกรณีที่สถาบันคุ้มครองเงินฝากจะลดความคุ้มครองลงมาเหลือ 1 ล้านบาท ซึ่ง บลจ.เกียรตินาคิน คงต้องมองหาผลิตภัณฑ์การเงินใหม่ๆ และหลากหลายมารองรับเม็ดเงินส่วนนี้เอาไว้ด้วย นอกจากนี้ยังจะใช้ระบบคอมพิวเตอร์ในการบริหารกองทุน (Quantitative Fund) อีกด้วย” นายศุภกร กล่าว